
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
13.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983,  испуњава прописане стандарде за акредитацију студијског програма  Основне академске студије - ЕКОНОМИЈА, ПОСЛОВНО УПРАВЉАЊЕ И СТАТИСТИКА 180 ЕСПБ у оквиру поља друштвено-хуманистичких наука и то за 600 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.12.2013. године поднела захтев за акредитацију студијског програма  Основне академске студије - ЕКОНОМИЈА, ПОСЛОВНО УПРАВЉАЊЕ И СТАТИСТИКА 180 ЕСПБ у оквиру поља друштвено-хуманистичких наука под бројем 612-00-02663/2013-04. 

Студијски програм основних академских студија Економија, пословно управљање и статистика траје три године, 6 семестара, 180 ЕСПБ. У складу са правилником Националног савета за високо образовање Србије након завршетка студија стиче се звање економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све законом предвиђене елементе. Студије трају три године (6 семестара) и доносе 180 ЕСПБ бодова (60 по години). Реч је о сложеном студијском програму који се у петом семестру грана на девет модула. Пет, од понуђених девет модула има своје изборне подмодуле. Програм је специфично прилагођен стицању знања, компетенција и вештина које су неопходне за практичан рад економисте у привредним друштвима и органима јавног сектора. Сваки семестар је представљен једним изборним блоком предмета у оквиру кога студент треба да сакупи 30 ЕСПБ бодова.

2. Сврха студијског програма

Дипломирани студенти стичу звање економиста које је утврђено Правилником о листи стручних, академских и научних назива. На основу описа сврхе и структуре студијског програма може се закључити да Програм пружа студентима прилику да, у току шест семестара, стекну релевантна знања која их оспособљавају за широк спектар занимања из опште и пословне економије, аналитике и статистике. Сврха овог сложеног и вишедимензионалног студијског програма јесте и поспешивање мобилности студената. Сврха Студијског програма јесте у складу са основним задацима и циљевима Економског факултета у Београду (који се могу наћи у одељку http://www.ekof.bg.ac.rs/akreditacija.php) У духу „покретљивости“, коју заговара Болоњска декларација, програм отвара могућност студентима четворогодишњих студија да после три године, уз звање економиста, заокруже једну фазу високог образовања, као и да продуже студије за још два семестра и добију звање диплпмирани економиста. Програми четворогодишњих и трогодишњих студија савршено су компатибилни и нуде студентима могућност једноставне „покретљивости“, а установи пружа могућност  извођења заједничке наставе на оба студијска програма.  

3. Циљеви студијског програма
Циљ је јасно формулисан. Циљ се остварује  кроз реализацију наставних програма који су конципирани тако да обезбеде компетенције општег карактера као и практично оспособљавање за обављање широког спектра послова у оквиру економије, пословног управљања и статистике за потребе предузећа.

4. Компетенције дипломираних студената. 

Опште компетенције су прецизно дефинисане. Специфичне компетенције су генерално у складу са садржајем студијског програма, уз неколико изузетака. У опису компетенција каже се да се, независно од тога који изборни модул оптира и заврши, студент упознаје са најсавременијим вештинама подршке и оперативног сналажења, као што су: компјутерске вештине и мултимедијалне презентационе вештине. Примедба је да је опис компетенција исти као и код академских студија које студенту доносе 240 ЕСПБ бодова. С обзиром да су сви предмети изборни, не могу се јасно сагледати излазне компетенције студената по модулима. Додатак дипломи: следи модел који је разрадила Европска Комисија. Додатак садржи свих осам поглавља. Додатак обезбеђује  податке којима се олакшава међународно признавање и фер академско признавање квалификације. Обликован је тако да омогући опис природе, нивоа, повезаности, садржаја и статуса студија који је успешно завршен од стране лица наведеног на оригиналу докумената коме је овај додатак придодат. Додатак не садржи било какве вредносне процене, изјаве о еквивалентности или сугестије о признавању. Диплому и додатак дипломи треба приложити и на енглеском језику (члан 100 закона о високом образовању), посебно имајући у виду намеру Факултета да део студената похађа наставу на енглеском језику.

5. Курикулум
Стандард је испуњен, али у опису курикулума се наводи да су предуслови за полагање испита дефинисани тако да предмети сваког модула имају предуслов за полагање. Ти предуслови нигде нису дати а у спецификацији предмета пише да нема предуслова. У структури курикулума сви предмети су изборни из чега се јасно не види профил студента на излазу. У структури предмета према броју ЕСПБ бодова Академско-општеобразовни предмети учествују са 18.02%, Теоријско-методолошки предмети са 34.71%, (а препорука је око 20%) Научно-стручни предмети са 25.69% (а препорука је око 35%) а Стручно-апликативни  предмети са 21.58% .

6. Квалитет, савременост и међународна усаглашеност студијског програма
Приложени су линкови на студијске програме шест универзитета из региона, Европе и Северне Америке. Дата је детаљна компаративна анализа, на нивоу предложеног студијског програма и Факултета у целини, у контексту међународне усклађености и  упоредивости.

7. Упис студената
У школској 2013/2014. години на прву годину студијског програма основних академских четворогодишњих студија уписан је 1.351 студент, један више од  броја предвиђеног конкурсом. Укупан планирани број студената у установи је 5.400. Да. Кандидат бира по један предмет из две групе предмета који покривају материју која се изучава у четворогодишњим средњим школама и које одговарају карактеру Студијског програма.

На студијски програм се уписује 600 студената на прву годину.

8. Оцењивање и напредовање студената
Модел оцењивања је детаљно и јасно описан у документацији. ЕСПБ бодови су конзистентно утврђени према оптерећењу студента осим у случају предмета који имају 4 часа предавања и 3 часа вежби на недељном нивоу јер такви предмети доносе 8 или 9 ЕСПБ бодова. Осим два изузетка са моделом (60-40), број бодова свих предмета утврђен је према једном од два модела: 30-70 или 40-60 (процентуални однос предиспитних и испитних обавеза).

9. Наставно особље
Заједничка настава на многим предметима (9 модула) за оба студијским програмима отежава израчунавање оптерећења наставника и сарадника на трогодишњим и четворогодишњим студијама. Квалификације одговарају нивоу задужења.

10. Организациона и материјална средства
Укупна површина радног простора је 12.480,52 м2 што даје просечну површину 2,05 м2 по студенту на студијском програму, за очекиваних 5.400 студената. Установа поседује 165 канцеларија, 2 ресторана, књижару, као и потребну опрему (рачунаре и лабораторије) за извођење студијских програма..

11. Контрола квалитета
Установа је усвојила и документовала акта којима је омогућено континуирано праћење и спровођење активности везаних за контролу квалитета. Институционалне субјекте обезбеђења квалитета чини 7 комисија које је формирало  Наставно-научно веће. Од 9 чланова комисије 2 су делегирана из редова студената.

12. Студије на даљину
Нису планиране студије на даљину.
1. Број наставника на студијском програму= 100
Број наставника са пуним радним временом= 90 
Број наставника са непуним радним временом= 10
2. Број сарадника на студијском програму= 0

Број сарадника са пуним радним временом= 0
Број сарадника са непуним радним временом= 0
3. Трајање програма= 3 године, 6 семестара
4. Број ЕСПБ бодова= 180
5. Број студената који се уписује на прву годину= 600
6. Укупан број студената на свим годинама= нов студијски програм
7. Број часова активне наставе за студенте: I= 26,17, II= 25,38, III= 24, IV= 25,67, V= 26,16, VI= 25,05
8. Број часова предавања за студенте: I= 17,87, II= 15,38, III= 12, IV= 17,32, V= 18,01, VI= 15,36
9. Проценти предмета по категоријама: АО= 18,02%, ТМ= 34,71%, НС= 25,69%, СА= 21,58%
10. Проценат изборности на програму= 100%
11. Укупно часова активне наставе недељно коју држе наставници= 4,5
12. Укупно часова активне наставе недељно коју држе сарадници= 0
13. Просечно оптерећење наставника на програму= 0,045
14. Просечно оптерећење сарадника на програму= 0
15. Просечно оптерећење наставника на установи= 6,31

16. Просечно оптерећење сарадника на установи= 10,8

17. Број наставника са укупним оптерећењем већим од 12= 0

18. Проценат наставе коју држе наставници са пуним радним временом= 96%
19. Бруто простор= 12.480,52 м2
20. Број књига релевантних за студијски програм= 126
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм  Основне академске студије - ЕКОНОМИЈА, ПОСЛОВНО УПРАВЉАЊЕ И СТАТИСТИКА 180 ЕСПБ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ЕКОНОМИЈА, ПОСЛОВНО УПРАВЉАЊЕ И СТАТИСТИКА 180 ЕСПБ у оквиру поља друштвено-хуманистичких наука и то за 600 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-02663/2013-04
Београд, 13.06.2014. године

